section_heading: Broderick Bode
paragraph_text: Broderick Bode († siječanj 1996.) bio je Neizrecivac, tj. djelatnik Odjela tajni u Ministarstvu magije. U Harryju Potteru i Redu feniksa bio je pod utjecajem kletve Imperius koju je na njega bacio smrtonoša Lucius Malfoy da bi za Lorda Voldemorta ukrao proročanstvo o njemu i Harryju. Bode je tijekom pokušaja krađe ozlijeđen i poslan je u bolnicu svetog Munga; tijekom božićnih blagdana zadavila ga je prokrijumčarena Đavolja zamka (biljka) kako se ne bi doznalo ništa o planovima smrtonoša.